Downloaded from YTS.MX
Official YIFY movies site: YTS.MX
MEGTÖRTÉNT ESEMÉNYEK ALAPJÁN
A NETFLIX BEMUTATJA
Belégzés, kilégzés.
A következő belégzésnél emeljétek fel a karotokat
a tenyereket fent összeérintve!
Nézzetek a hüvelykujjatokra, a vállatokat eresszétek le!
Kilégzés, és tárjátok szét a karotokat!
Ez az. A fejeteket fordítsátok a bal kezetek felé,
balra!
Ez az. Tartsátok ki! Kitűnő, Alicia.
Jó.
Egy vonalban legyenek a lábak, Leonora, igen, így!
Szépen lassan emelkedjetek fel, a fejetek legyen az utolsó!
A szemetek maradjon csukva, a karotok legyen a testetek mellett!
Lassan lélegezzetek!
Csökkentsétek le a pulzusotokat!
Jól van, nyissátok ki a szemeteket!
Ügyesek voltatok.
Csütörtökön találkozunk.
- Köszi! - Köszi, Tomás!
- Én köszönöm! - Köszi!
Köszönöm!
Éhen halok.
- Remek óra volt. - Köszi!
Nagyon kellemes óra volt.
Én is éhen halok.
Csodás a sajttorta.
- Kérhetek egyet, Alicia? - Persze.
Felvágtam, és túlzásba vittem a nyújtást.
- Igen? Legközelebb majd jobb lesz. - Hallottál Bebáról?
New Yorkba ment egy barátjával.
Aki nem közülünk való.
A férje halála óta folyton utazik.
Remélem, talál valakit.
- Ideadnád a sajttortát, Alicita? - Igen.
Hogy van Ignacio?
Jól.
- Még mindig bejár az irodába. - Nem vonult nyugdíjba?
De, de mindig kitalál valami indokot rá.
Nekem jobb is. Legalább nincs otthon.
Alicia néni!
Nézd!
- Szép. Az enyém? - Olyan édes.
Csodás!
Nagyon köszönöm!
- Elnézést, asszonyom! - Semmi baj, Gladys.
Menj! Kitesszük a hűtőre.
- Velem jössz? - Nem. Na jó, de.
Olyan édes.
És aranyos.
Olyan nagy már.
Az unokádat viszont már rég láttuk.
Martincito annyi idős, mint Santi, nem?
Igen, mindketten háromévesek.
Emma májusban lesz hároméves. A lányom folyton óvodákat néz.
Nevetségesen drágák.
Őrület. Malena óvodai tandíja annyi, mintha egyetemre járna.
Az egekben vannak a tandíjak.
Nézd a labdát, Alicia néni!
- Mi az, drágám? - Nézd a labdát!
Hú! Labda!
Láttad, Eleonora hogy meghízott?
- Nézd! - Túlsúlyos. Észrevetted, Gladys?
Holnaptól diétáznunk kell, nehogy mi is így járjunk.
Igen, asszonyom.
Hadd nézzem, Santi!
Mit csinálsz, Santi?
Nálam van a gyurma.
Gyönyörű rajz.
Kiteszem a hűtőre.
Velem tartasz?
- Tegyük ki a hűtőre! - Jó.
- Tegyük ide! - Így ni.
És mi lesz a gyurmával?
Kérem a gyurmát!
Akarsz mesét nézni a nagy tévén?
Jó, menjünk!
Nézzünk mesét a nagy tévén!
- Hova tettem… - A kanapéra.
Igen, nézzünk mesét!
Mi az?
Lássuk csak… ez az!
Lejjebb akarok ülni.
Medve úrral akarsz ülni?
- Igen. - Itt is vagyunk, Medve úr.
- Alicia néni! - Igen, kicsim?
Lejjebb akarok ülni.
Lejjebb!
Igen?
Ez a hívás egy büntetés-végrehajtási intézetből érkezik, a hívó…
Daniel.
A hármas gombbal fogadhatja a hívást. Ha szeretné újra…
Doktor úr!
- Doktor úr! - Mindjárt jövök.
Jaj, Daniel, fiam!
Daniel, drágám!
Olyan sovány vagy.
Ülj le!
Halljuk…
mi történt?
Marcela.
Megint feljelentett.
Miért?
- Azt mondtad, beszéltetek. - Igen, anya, de tudod, milyen.
Ígérgeti, hogy láthatom a fiam, én meg beveszem.
Mi is. Mióta nem láttuk Martincitót?
- Folyton rám teszi a telefont. - Várj!
Miért hoztak ide?
Hogy érted?
Daniel, még sosem tartóztattak le.
Épp ezért. Az eddigiek nem váltak be, így feljelentett.
A kirendelt védő?
Mit mondhatna? Semmit.
Nyolcvan ügye van. És nem is nagyon akar dolgozni.
Nem maradhatok itt egy bolond miatt. Nincs pénzem ügyvédre.
Amiatt ne aggódj!
Apád felhívja Robertót…
és meglátjuk, mit tehetünk.
Olyan sovány vagy.
Hozhatunk be neked ételt?
Igen.
Kérlek, hozzatok!
Meg egy doboz cigit és egy telefonkártyát is!
Amit csak kell.
Édesem.
Pereira!
Átszállítás!
31. SZÁMÚ BÜNTETŐBÍRÓSÁG
Tessék!
Vegye le a bilincset, és ültesse ide!
A teljes neve?
Mi a neve?
Gladys Pereira.
Csak Gladys?
Nincs másik keresztneve?
Susana.
- Születési ideje? - 1996. április 30.
Helye?
Aurora körzet, Misiones tartomány.
Apja neve?
Az apja.
Nincs apám.
Meghalt?
Hogy hívták?
Alfonso Pereira.
És az anyját?
- Az anyja neve? - María.
Milyen María?
Nem ismertem őt.
Személyi száma?
A személyi száma?
- Nem tudom. - Jó napot!
Lehet, hogy 39 154 543?
Igen.
Lakcíme?
A főnökömnél élek.
Jó, de hol?
Posadas 1550, hatodik emelet.
- A fővárosban? - Igen.
Itt hagyom önt dr. Vieytesszel.
Beszélhet vele. Majd visszajövök felvenni a vallomását.
- Hogy vagy, Silvia? - Jól.
Gladys, igaz?
Jól van.
Gladys, dr. Pedro Vieytes vagyok, az ön kirendelt védője. Megfelel ez önnek?
- Igen. - Jól van.
Kérem, mondja el, mi történt!
Éjszaka felébredt…
kiment a mosdóba…
és mi történt?
Emlékszik, hogy kiment?
Nem emlékszem.
Gladys…
hozzátartozó sérelmére elkövetett emberöléssel vádolják, érti?
Sok évre börtönbe kerülhet.
Ha nem mondja el, mi történt, nem segíthetek.
Silvia!
Most nem tud vallomást tenni.
Kellene egy pszichológusi vélemény is.
A bíró át akarja vitetni a börtönbe.
Tudom, de ma semmit sem tehetek.
Jól van. Ahogy akarod.
LUCECITAS KÉT TANÍTÁSI NYELVŰ ÓVODA
Szia!
Alicia néni!
Szia!
Helló!
Szia, kicsim! Adj egy puszit!
- Induljunk, Alicia néni! - Jól van. Sziasztok!
Úgy szeretlek, Alicia néni.
Mit szeretnél csinálni? Kérsz egy kis tejet?
- Taxi! - Lássuk! Taxi!
Gyerünk, intsd le!
Ints a kezeddel!
Nem, amikor legutóbb itt járt…
úgy fél éve, és már az agyamra megy,
mondtam Aliciának, hogy valami baj van a fiúval.
Gladys, ne a sima cukortartót tedd ki, hanem azt, ami a készlethez illik!
Nem tudod az ilyesmiket?
Betegnek tűnsz. Terhes vagy?
- Nem, asszonyom. - Helyes, többen nem férünk itt el,
főleg most nem.
Tudod, hogy megy ez, lehetetlen.
- Kérsz tejet, Roberto? - Nem kérek, Alicia.
Mennyi esély van rá, hogy most kihozzuk?
Halovány, már-már lehetetlen.
Biztos van valami módja. Még tárgyalás sem volt.
- Korábban két év felfüggesztettet kapott. - Miért?
Távoltartási végzés megszegéséért és testi sértésért.
Az még érvényes?
Itt van.
Ez barom…
Bocs, Roberto, de ez baromság.
Az a helyzet, hogy a korábbi vádakkal, ha kiengedik, és történik valami,
a bíró lenne érte a felelős,
így a tárgyalásig börtönben tartják.
Láttad, kikkel és hol van összezárva?
- Nagyon veszélyes. - Ennyi, Alicia.
- Ez van. - Hogy érted, hogy ez van?
Istenem, mikor lesz a tárgyalás?
Az ügyész régi ismerősöm.
Szóltam neki, hogy Daniel egy barátom fia.
Előre fogja venni.
Hatvan napon belül tárgyalás lesz.
Két hónap?
Alicia… ez legalább fél évig, vagy akár egy évig is tartani szokott.
Jól van.
Így már jó.
Oké…
meséljen a családjáról!
Tessék!
Igyon belőle, jó meleg!
Meséljen az anyjáról!
Kiskoromban meghalt.
Hány éves korában?
Négy vagy öt.
Ismerte az apját?
Igen.
Ő nevelte fel?
Igen…
fogjuk rá!
Hogy érti, hogy „fogjuk rá”?
Néha elment az erdőbe, és magamra hagyott.
Egész nap egyedül volt?
Néha napokig is.
Napokig egyedül? Ki vigyázott önre?
A kutyák.
Ugattak, ha láttak valakit.
Nem volt sem egy szomszéd, sem egy nagynéni, aki vigyázzon önre?
Nem.
Messze laktunk a várostól…
az erdőben.
Milyen volt az apja, mikor otthon volt?
Együtt szunyókáltunk.
Újraházasodott?
- Igen, de csak romlott a helyzet. - Hogyhogy?
Gondoztam a gyermekeit.
Én főztem, mostam, takarítottam, mindent én csináltam.
Hány éves volt ekkor?
Tizenkettő vagy tizenhárom.
Hogy került Buenos Airesbe?
Egy szomszédom.
Teresa asszony vett nekem… ő küldött Buenos Airesbe.
Elküldött a lányával, hogy cselédkedjünk.
Hogy csinálta? Szólt az apjának?
Nem, vett nekem egy jegyet, és elküldött a lányával.
Szokott még találkozni a lányával?
Nem.
Nem?
Hazaköltözött a barátjával.
Önnek van barátja?
De valakivel járt.
Igen, Gladys, járt valakivel.
Ki az apa?
Gladys?
Ott van.
Daniel Ignacio Arrieta úr,
önt betöréssel vádolják, lőfegyver engedély nélküli birtoklásával,
szexuális erőszakkal, hozzátartozó sérelmére elkövetett testi sértéssel,
valamint a Marcela Sosa elleni távoltartási végzés megszegésével.
Az esküdtszék előtt felszólalhat önmaga védelmében,
de három dolgot tudnia kell:
vallomástétel közben nem beszélhet a védőjével.
Ha visszautasítja a vallomástételt, azzal még nem vallja magát bűnösnek,
és a vallomása nélkül folytatják le a tárgyalást. Szeretne beszélni?
Igen, bírónő.
Kérem, foglaljon helyet a bíróság előtt!
Mielőtt hozzákezd, erősítse meg néhány személyes adatát!
- Mi a teljes neve? - Daniel Ignacio Arrieta.
Állampolgársága?
Argentin.
Hogy hívják a szüleit?
Ignacio Jorge Arrieta és Alicia Campos.
Családi állapota?
- Nős… de külön élünk. - Nem váltak el?
Nem váltunk el.
Arrieta úr, mi a foglalkozása?
Vállalkozó vagyok.
Mit dolgozik?
Kereskedő vagyok.
Mit árul?
Motoralkatrészeket.
Mi volt a lakcíme, mikor letartóztatták?
García Lorca 484, hármas lakás.
Kezdheti.
Tessék?
Kezdheti a vallomását az ön ellen felhozott vádak tekintetében.
Hazugság mind.
Több mint egy éve nem láttam a fiamat.
Marcela 23 panaszt tett ellenem. Betegesen próbálja távol tartani tőlem.
És mivel ez nem tántorított el,
felültetett. Azt mondta…
beszélnie kell velem Martincitóról, én meg bevettem.
Folyton ez ment. A kollégáival meg is csalt engem.
Elmeséltem a másik bírónak, de meg sem hallgatott, és mellé állt.
Mindig úgy kezelt engem, mintha haszontalan lennék.
Pénzügyi gondjaim voltak, abba kellett hagynom a vállalkozást.
Nem találtam munkát, és úgy bánt velem, mint egy semmirekellővel.
Azért kezdtem drogozni, mert ő is drogos volt.
Pénzt adott, hogy drogot vegyek neki, és én is drogozni kezdtem.
Aztán ez…
betegséggé vált. Drogfüggő lettem.
Nézzék, én soha…
nem loptam miatta, jól neveltek, jó családból származom,
de úgy hozta az élet, hogy a szüleimnek ezt kell hallaniuk.
Próbáltam abbahagyni, jártam tanácsadásra, de nem sikerült.
Amikor kezdtem jobban lenni, Marcela mindig visszarántott.
Szörnyen bánt velem.
Azt mondta, nem vagyok elég férfi.
És túlórában megcsalt a kollégáival.
Volt egy másodállása,
azt használta… kifogásnak. De tudtam, hogy megcsal a kollégáival.
Drogoztam, hogy el tudjam viselni ezt a poklot.
A házasságunk széthullott.
Folyton…
veszekedtünk, hangosan kiabált velem,
meg is ütött. Egyszer próbáltam megvédeni magam,
és azt használta ki, hogy elvehesse a fiamat.
Azóta nem láttam a fiamat.
Azóta nem engedte, hogy lássam.
Ellenem fordította.
A fiam már látni sem akar. Nem hív „apának”.
Az anyjával ketten átmosták az agyát.
Kétségbe estem.
Hívogattam, de megváltoztatta a számát.
Hívtam az anyját, de azt mondta, nincs otthon. Hívtam a munkahelyén,
de nem vette fel.
Kerestem Facebookon, e-mailben, írtam üzenetet.
De letiltott.
Látni akartam a fiamat, egyre jobban kétségbe estem.
Tudják, milyen, ha nem láthatják a saját fiukat?
Nem volt más választásom, felkerestem.
Azt mondta, megfenyegettem, hogy megölöm.
Feljelentett, és a bíróság elrendelte a távoltartást,
így nem láthattam sem őt, sem a saját fiamat.
Ráadásul én fizetem a lakáshitelt.
A vádak miatt nem kaptam munkát,
függőként pedig még nehezebb volt találni. Nem tudtam drogot venni, padlóra kerültem.
Meg akartam ölni magam…
De aztán felhívott, és azt mondta…
találkozzunk és beszéljünk Martincitóról, én meg bevettem.
Csapdába ejtett.
Most pedig nézzenek rám!
Nincs semmim…
elvesztettem a fiamat, tönkretettek, börtönbe kerültem.
Befejezte a vallomását, Arrieta úr?
Igen.
Válaszol a sértett kérdéseire?
Nem.
Akkor visszatérhet a helyére.
Gladys?
Gladys.
Késő van. A lányok nemsoká itt lesznek.
Jövök, asszonyom.
Csak azt mondom, hogy tényleg szólhatott volna.
A lánya felhívta, és kérte, hogy vigyázzon a gyerekekre.
Helyes, több kaja marad nekünk.
Alicia…
jól vagy?
Aggódsz valamiért?
Jól vagyok. Csak a szokásos gondok.
A menyed, igaz?
Hallottam, megint feljelentette Danielt.
A volt menyem. Ellehetetleníti az életét.
Sajnálom, hogy az unokádnak ezt kell átélnie.
Szörnyű.
Mi történt?
Ezúttal letartóztatták, igaz?
Honnan tudsz ilyen sokat?
Nem tudok. Ezért kérdezem.
Annyi panaszt tett ellene, hogy a bíró nem engedi ki.
Jézusom, olyan sok nő van, aki őrületbe kergeti az exét.
- Tényleg? - Panaszt tesznek, és a bíró melléjük áll.
Persze, így tartják meg a gyerekeket.
Tudod, mióta nem láttuk már Martincitót?
Több mint egy éve.
Követelhetnél láthatást, ugye tudod?
Nagymamaként a vitájuk ellenére is jogod van hozzá.
Tudom, de Ignacióval ügy döntöttünk, nem avatkozunk bele.
- Rosszul sülne el. - Persze.
Szia, Alicia!
Szia!
- Szia, Alicia! - Szia!
Csütörtökön nálam lesz a jógaóra.
Nem biztos, hogy tudok menni. Festés van nálam.
- Vigyázz magadra! - Úgy lesz.
Kérem, álljon fel az eskütételhez!
Esküszik, hogy az igazat, csakis a színtiszta igazat vallja?
Esküszöm.
Kérem, foglaljon helyet!
A teljes neve?
Ignacio Jorge Arrieta.
Kora?
Hetven.
- Családi állapota? - Nős.
Foglalkozása?
Mérnök.
- Elnézést, nyugdíjas. - Lakcíme?
Posadas 1550, hatodik emelet.
Ismeri a vádlottat?
Igen.
Honnan ismeri?
Ő a cselédünk, azaz csak volt.
Mennyi ideje?
2014. óta. 2014 februárja óta…
mostanáig. Míg ez nem történt.
A vádlott és ön közötti kapcsolat
befolyásolja önt abban, hogy őszintén tanúskodjon?
Nem.
A kerületi ügyész kérdései következnek.
Köszönöm, bíró úr!
- Elmondaná, hogyan ismerkedtek meg? - Igen.
A feleségem egy barátja ajánlotta.
Szükségünk volt egy bennlakó cselédre.
Így elhívtuk egy interjúra. Azóta nálunk dolgozott és velünk élt.
Santiago, a fia, akkor már megvolt, igaz?
Nem, a kis Santiago csak később jött.
És hogy fogadták ezt?
Jól. A feleségem vette észre, hogy terhes.
Gladys nem tudott róla, észre sem vette.
Mit csináltak, miután megszületett?
A sajátunkként neveltük.
Az a helyzet, hogy Gladys nagyon egyszerű ember.
Nem túl okos. A vadonban nőtt fel, kint a földeken.
De mindig őszinte volt.
Még akkor sem gyanakodtunk rá otthon, mikor eltűnt egy kis pénz. Véletlenül sem.
Addig, míg ez nem történt.
Hogyan jellemezné Gladys és a fia kapcsolatát?
Jó volt.
Igen…
a feleségem segített neki a fiú oktatásában, nevelésében,
mindig hozzá fordult.
Ismerte ön az apát?
Igen.
Egy fiú, aki a környéken dolgozott.
De amint megtudta, hogy terhes,
azonnal eltűnt.
Tudja, nem akartunk beleavatkozni…
nem is tudom, ez mindenkinek a magánügye.
Bíró úr, a vádnak nincs több kérdése.
Köszönöm, Arrieta úr, visszaülhet a helyére.
Gladys!
Gladys, nem hagytál poharat a fürdőben.
- Hol van? - Itt van, asszonyom.
Ma étteremben eszünk, jó?
Igen, asszonyom.
Van rizses hús a hűtőben.
Gladys, ennek a fiúnak láza van.
- Készíts elő neki hűtőfürdőt! - Igen, asszonyom!
Santinak láza van.
Mi baja?
Nem tudom.
De ha nem veszem észre…
Nem értem, mi van mostanában ezzel a lánnyal.
Kell neki egy hűtőfürdő,
attól jobban lesz.
És ha maradnánk?
Viccelsz, ugye?
Nem, nem viccelek.
Beteg.
És? Majd az anyja intézi.
Nem hagyhatjuk cserben Héctort.
Ők a barátaink.
Kérlek!
Ne már, Alicia! Menjünk!
Nem akarok menni.
Miért?
Nem akarom, hogy Danielről kérdezzenek.
Mi köze ehhez Danielnek?
Roberto egy pletykafészek, eljárt a szája, és most a fél világ tudja.
Nem Roberto volt.
- Dehogynem. - Nem.
Én meséltem Danielről.
Indulok.
Nem jössz?
Hogyan ismerte meg a vádlottat?
Úgy hét éve ismerkedtünk meg.
Akkoriban nem volt jó viszonyban a családjával.
Egy nagy veszekedés után az apja ki is dobta otthonról.
Én sem beszéltem a családommal, így gyorsan megtaláltuk a hangot.
Nagyon sármos volt, én meg még fiatal voltam.
Hány éves volt?
Ő 30 éves volt, én 22.
Úgy egy éve jártunk együtt, mikor teherbe estem,
így összeköltöztünk.
Igazából ő költözött hozzám.
Bezárta a motorboltját. Teljesen eladósodott.
Úgy volt, hogy új munkát szerez, és segít nekem a terhességem alatt.
Telt-múlt az idő, Martin megszületett, de Danielnek nem lett munkája.
Hamarabb vissza kellett mennem dolgozni,
de a pénz így sem volt elég hármunknak,
ezért másodállást vállaltam.
Segített a kicsivel?
Vigyázott rá, míg dolgoztam.
De mindent nekem kellett intéznem munka után.
Én cseréltem pelenkát, takarítottam, gondoskodtam az ételről.
Nem sokat segített.
És a munkakeresés sem érdekelte, miután drogozni kezdett, meg főleg.
Mit szedett?
Részegen tivornyázott,
aztán kokózni kezdett, majd cracket szívott.
Akkor kezdett bántalmazni.
Zaklatott, megalázott,
néha a barátaink előtt is, akik hirtelen nem jöttek többé.
Azután kitalálta, hogy megcsalom őt a kollégáimmal.
Szajhának nevezett.
Én szajha? Tizennégy órákat dolgoztam. Egy időben három munkahelyem is volt.
Csak szóban bántalmazta vagy tettleg is?
Eleinte csak lelki bántalmazás volt.
Leköpött engem,
kint kellett aludnom.
Például ha nem tetszett neki az ételem, hozzám vágta.
A drog egyre csak rontott a paranoiáján.
Kértem, hogy menjünk el párterápiára,
mert szerettem őt, és azt hittem, helyrehozhatjuk.
Kétszer jött el.
Ennyi.
Végül csak egyedül jártam.
Mikor kezdett fogyni a pénze, jött a kokainpaszta.
Akkor kezdett el verni is.
A droggal kiütötte magát, így akkor nem volt durva,
úgy-ahogy, de elvoltam.
Akkor volt a baj, mikor elfogyott a szer, és erőszakossá vált.
Azért kezdtem el pénzt adni neki a drogra, hogy békén hagyja Martincitót és engem.
Sokszor el akartam hagyni, de nem volt hová mennem.
A családommal nem beszéltem, barátaim sem maradtak.
Ráadásul olyan sok…
bántalmazás ért, éjszakánként sokszor egy szemhunyásnyit sem aludtam,
hogy időm sem volt azon gondolkodni, mit tegyek.
Nem tudom, hogy bírtam talpon maradni.
Mikor döntött úgy, hogy elhagyja?
Egyik nap elfogyott a drog, és teljesen bekattant.
Bezárt egy szobába, és verni kezdett minket.
Megütötte a fiamat.
Azt mondta, megöl minket, aztán saját magát is.
Megragadott egy kést, és akkor rájöttem, hogy nem fogunk élve kijutni onnan.
Aztán, mikor nem figyelt ránk, fogtam a fiam, és kiugrottunk az ablakon.
Nem volt hová mennem, így egy kollégám fogadott be.
Segített benyújtani az első panaszt.
Miután a fiával elmenekültek,
- találkozott még a vádlottal? - Igen.
Valahonnan megtudta, hol élek, és odajött fenyegetőzni.
- Megfenyegette, hogy megöli? - Igen.
Félelemben éltem, mert tudtam, mire képes.
Folyamatosan feljelentettem, míg el nem rendelték a távoltartást,
el nem tiltották tőlem.
De ez sem érdekelte.
Azt mondta, szeret, és újra velem akar lenni.
Minden elutasításnál bepöccent.
Volt bármi hatása a feljelentéseknek?
Semmi.
Hasztalan volt az egész.
Se rendőri védelmet, se pánikgombot nem kaptam.
Amíg meg nem szúrt, addig meg sem hallgattak.
Ekkor ment először bíróságra?
Igen, két évet kapott, de felfüggesztették a végrehajtást.
Végül csak még rosszabb lett a helyzet. Még dühösebb lett rám.
Tudta ön ezalatt, hogy miből él?
- Dolgozott? - Nem.
A szomszédok szerint a házban kuksolt,
és mindent eladott.
Én mindent otthagytam, egy kis pénzt, a bútorokat, két tévét, mindent.
Eladta mindet.
Semmi sem maradt.
Elmondaná nekünk…
mi történt a támadás éjszakáján?
Munkából tartottam hazafelé.
Megragadott hátulról, és fegyverrel kényszerített be a házba.
Rettegtem, mert Martin bármikor hazaérhetett.
Azt akartam, hogy még azelőtt eltűnjön.
Ekkor kezdett el fenyegetőzni, azt kérdezgette, Rubénnel voltam-e,
egy kollégámmal.
Nem tudtam, mit mondjak neki. Mindenképp dühös lett volna.
És ekkor a dulakodás közben letépte rólam a ruhát.
Ekkor erőszakolta meg önt?
Igen.
- És nem ellenkezett? - De.
De fegyvere volt.
És azt akartam, hogy végezzen, és tűnjön el, mielőtt Martincito hazaér.
Nem érdekelt.
Szerencsére megijedt, mikor csengettek, és elfutott.
Ha marad, nem tudom, mi történt volna.
Köszönöm!
Végeztem, bírónő.
Köszönöm, Marcela Sosa asszony, visszatérhet a helyére.
Vigyázz, forró. Fújd meg!
- Jól van, eheted. - Azt állítani, hogy függő?
Ez őrültség, mondd meg Robertónak!
Nem, az az őrültség, ha azt hisszük, hogy felmentik, Alicia.
Az egyetlen esélye, ha beismeri, és azt mondja, a drog hatása alatt tette.
De hisz semmijük sincs.
- Csak kettejük állításai. - Dehogy nincs.
Roberto beszélt az ügyésszel.
És?
Ondómintájuk van.
Hát persze.
Elcsábította őt, hogy erőszakot hazudhasson.
Figyelj, Alicia!
Ha a DNS-vizsgálat igazolja, hogy Danielé,
ilyen priusszal neki annyi.
Viszont…
ha bűnösnek vallja magát, és azt mondja, drog hatása alatt állt…
A fiam nem drogfüggő, és biztos, hogy nem erőszaktevő.
Halkabban, kérlek!
Beszélnünk kellene…
azzal a védőügyvéddel, mi is a neve? Héctor ügyvédjével.
Kié? Héctoré?
- Igen. - Echezeballal?
Igen, Echezaballal.
Alicia, ő nagyon drága.
Ignacio, ő a fiad.
Ha ezután kevesebbet költhetünk, akkor ez van.
Tudom, hogy a fiam, de nem a költségekről van szó, Alicia.
Echezabalnak nemcsak a díja kell,
hanem adni kell kenőpénzekre is.
Mi Atyánk, aki a mennyekben vagy,
szenteltessék meg a te neved;
jöjjön el a te országod;
legyen meg a te akaratod, amint a mennyben, úgy a földön is.
Mindennapi kenyerünket add meg nekünk ma; és bocsásd meg vétkeinket…
Gladys!
- Igen, asszonyom? - Ha végeztél, odaadom a fizetségedet.
Mindjárt megyek.
- Kérlek, gyere ide, Gladys! - Igen, asszonyom!
Itt írd alá!
Ha megvagy, számold meg!
Ezután nem küldjük mosodába a ruháinkat!
- Te intézed majd. - Rendben.
És a piacra se járj!
Tolvaj banda.
- Rendben. - Veled megyek majd bevásárolni.
Nem értem, mire megy el a sok pénz.
Mit csináltál?
Semmit.
Semmit?
Fáj a hasam.
Gyere utánam!
Mondtam már, itt a városban nem csinálunk ilyet.
Ha rosszul érzed magad, és fáj a hasad,
gyógyszert veszel be.
Húsz cseppet most és lefekvés előtt is. Szólj, ha még reggel is fáj majd!
- Köszönöm, asszonyom! - Szívesen!
- Arrieta asszony? Kövessen, kérem! - Köszönöm!
Erre!
- Arrieta asszony! - Örvendek.
Örvendek. Dr. Echezabel.
Amit elmesélt, az alapján semmit sem tehetünk.
Reméltem, hogy tud valami más lehetőséget.
Ez egy nagyon bonyolult helyzet.
Ezt az ügyet pusztán jogi úton nem lehet megoldani.
Elnézést, nem értem.
A bíróságon veszíteni fogunk.
El kell érnünk, hogy ejtsék a vádakat!
Nehéz lesz és sokba fog kerülni, de megoldható.
Mennyi pénzről beszélünk?
Szerintem 400 ezerből elintézhetjük.
Négyszázezer peso, jó.
Dollár.
Egyes költségeket azonnal ki kell fizetni.
Aztán a másik felét majd akkor, ha végeztünk.
Az igazat megvallva…
nem hiszem, hogy lesz ennyi pénzünk.
Ne aggódjon!
Gondolja át!
Beszéljék át a férjével!
Semmi sem lehetetlen. Kitalálunk valamit.
Oké.
Számíthat rám.
Köszönöm, ügyvéd úr!
Gladys?
Gladys, te vagy az?
Ignacio, ébredj!
Zajt hallottam, és Gladys nem válaszol. Gladys!
- Menj, nézz szét! - Megyek!
Gladys?
Alicia!
Köszi!
Persze, doktor úr!
Természetesen.
Három- vagy négyéves lehet.
Nem, szerintem nincs veszélyben.
Felírtad az összes nevet?
Jól van, ott az orvosnak alá kell írnia.
Szóval elfogadja, hogy a fiú ideiglenes gyámja lesz?
Igen, persze.
- Mindenki nevét írd le! - Rendben, doktor úr.
Elmagyarázom nekik az eljárást.
Jól van.
Holnapután elviszik őt a családjogi bíróságra.
Nem kell, köszönöm.
Kérem, vezesse be a következő tanút!
Foglaljon helyet!
Önt Gladys Susana Pereira büntetőügyében idézték bíróság elé,
akit hozzátartozó sérelmére elkövetett emberöléssel vádolnak.
A titkárunk elmondja, mik a hamis tanúzás következményei.
Aki a bíróság előtt hamisat állít, vagy nem mondja el a teljes igazat,
egy hónaptól négy évig terjedő szabadságvesztést kaphat.
Ha a vádlott terhére vall hamisan, a büntetés egytől tíz évig terjedhet,
és kétszer annyi időre mindenképp eltiltják az állami tisztségektől is.
Kérem, álljon fel az eskütételhez!
Esküszik, hogy az igazat, csakis az igazat vallja?
- Esküszöm. - Leülhet.
Mi a teljes neve?
Esteban Alejandro Palleros.
- Mi a foglalkozása? - Orvos vagyok.
Hol dolgozott június 1-jén?
A Buenos Aires-i Mentőszolgálatnál.
Ismerte korábbról a vádlottat?
Nem.
Most pedig az ügyész úr tesz fel kérdéseket.
Köszönöm, bíró úr!
Dr. Palleros, elmondaná, mi történt június 1-je éjjel?
Igen.
A kórházban voltam, mikor vészjelzés érkezett Recoletából.
Egy nő elájult, és folyamatosan vérzett.
A tulajdonos nyitott ajtót, és azt mondta, a cselédjük az.
Jegyzőkönyvbe mondaná, hogy a vádlott volt az a beteg?
- Igen. - Folytassa!
Öntudatánál volt, de sokkot kapott.
Nagyon sok vért vesztett.
Megvizsgáltam, és feltűnt, hogy nemrég szült.
Ezért megkérdeztem, hol van a baba, de…
úgy tűnt, nem érti.
A főnöke azt mondta, a fürdőben ájult el,
így hát bementem,
és a zuhanyzóban találtam a babát.
Megvizsgáltam, de nem voltak életjelei.
Kérem, mondja el, pontosan mit látott a fürdőben!
A padló véres volt…
minden vizes volt, és volt ott egy felmosó.
Valaki próbálta feltakarítani.
A zuhanyfüggöny is véres volt, mintha széthúzva lett volna.
És a függöny mögött ott volt a baba holtteste.
Mondja el, hogy nézett ki!
A padlón volt törölközőbe bugyolálva.
Elárulná, hogyan halt meg?
Fulladás miatt. Nyilvánvaló volt, hogy nem szülés közben.
Mármint megszületett, és később fojtották meg?
- Így van. - Lehetett vetélés vagy abortusz?
Nem, megszületett, lélegezni kezdett, majd megfojtották.
Lehet, hogy a köldökzsinór fojtotta meg?
Semmi nyoma nem látszott a nyakán.
Köszönöm!
Bíró úr, a vádnak nincs több kérdése.
És a védelem?
Azt mondja, a baba törölközőbe volt bugyolálva.
Körülírná ezt pontosabban?
Bebugyolálták.
Hogyan?
Így, bebugyolálva.
De becsomagolták, mintha el akarnák rejteni,
vagy bepólyálták, ahogy szokás?
Nos…
- Nem tudom. - Látta az arcát?
Igen.
Tehát az arca kilátszott a törölközőből, ahogy a pólyából szokott?
- Igen, az arca látszott. - Rendben.
Azt mondja, fulladás okozta a halálát, de semmi sem látszott a nyakán.
Hogyan fojtották meg?
Biztosan elfedték a légutakat.
Eltakarták a száját és az orrát?
- Igen. - Nem lehetett baleset?
Nem értem.
Talán véletlenül halt meg, miközben a vádlott el akarta hallgattatni.
Ezt tőle kérdezze! Én csak azt tudom, hogy megfulladt.
A védelemnek nincs több kérdése, bíró úr. Köszönjük!
Nézze, Marina asszony, aggaszt ez a kutakodás.
A rendőrség háromszor járt már itt,
és volt valaki a bíróságról is…
Jó estét, Roro!
Jó estét, asszonyom!
Ő kapta a fiút?
Nem tudom, mi fog történni…
Végre elaludt.
- Nagyon nehezen tud egyedül aludni. - Éjfélre úgyis visszamászik ide.
Ignacio, el kell fogadnunk Echezabal ajánlatát.
Egy ideje már gondolkodunk a leépítésen.
Eljött az ideje.
Csak így menthetjük meg Danielt.
Bűnösnek kellene vallania magát.
Ha bűnösnek vallja magát, hogy birkózik meg vele?
És mi hogy birkózunk meg vele?
- Nem értelek. - A Gladysszel történtek után
a média gyorsan kiszagolja, hogy a fiunk börtönben van.
Belefáradtam már a fiad védelmezésébe.
Először kellett…
tizenkétezer a bárra, aztán jöttek a motorok, majd…
el kellett adni az üzletet az Arenalesen, hogy kifizessük a drogos tartozásait.
Csak most az egyszer, igaz?
Próbáltunk észszerűek lenni,
és nem adtunk pénzt neki új autóra puszta szeszélyből,
mert a meglévő is tökéletes volt,
Egy évig nem láttuk Martint.
Te nem akartál neki pénzt adni.
Nem vihet gyereket olyan autóban, ami nem biztonságos.
Folyton csak fizessek szó nélkül. Unom már ezt, és nem bírom tovább.
Befejeztem.
Fejezzük ezt be!
Jól van, fejezzük be!
Megegyezünk Echezaballal, és kisebb lakásba költözünk, jó?
Csinálj, amit akarsz…
de nélkülem!
Ezt meg hogy érted?
Elmegyek, Alicia.
Elegem van ebből.
Elmondaná, mi a szakterülete?
A csecsemőgyilkosságokra szakosodtam.
Megvizsgálta az ügyfelemet?
Igen.
Maga szerint egy olyan nyugodt, alázatos személlyel, mint Gladys,
hogy történhet ez?
Előbb tisztázzunk valamit!
Ilyen incidens mindig súlyos stresszhelyzetben történik.
Gyakran megesik, mint most is, hogy az anya nem is emlékszik rá.
- Szóval az ügy hasonlít más eseteire? - Igen, persze.
A legfőbb közös pont, hogy az anya meggyőzi magát,
hogy valójában nem is terhes, így szülni sem fog.
Gladys különösen nagy szegénységbe született, és úgy is nőtt fel.
A családja bántalmazta.
Képtelen anyaszerepbe helyezkedni.
Az első gyermekét is a munkaadója nevelte fel.
Az anyja fiatal korában meghalt,
az apja új párja szolgaságba kényszerítette.
Másrészt pedig nagyon félt attól, amit egy újabb terhesség jelenthetett,
főleg attól, hogy ha ez történik, a munkaadója kidobja őt.
És végül az is lehetséges,
hogy a terhesség szexuális erőszak eredménye.
A védelemnek nincs több kérdése.
Kerületi ügyész úr!
Köszönöm, bíró úr!
Még ha el is fogadjuk ezeket az indokokat,
nem tudott volna Gladys Pereira más megoldást találni?
Még az abortusz sincs olyan drasztikus, mint kilenc hónapig várni,
megszülni a gyermeket, majd megfojtani.
Gladys fejében a szülés meg sem történt.
Szült már korábban.
Hónapokig nem menstruált, meghízott, nem gyanította, hogy terhes?
Ez ennél sokkal bonyolultabb.
A nem kívánt gyermek miatti szorongás
és a hajléktalanná válás gondolata túl sok volt neki.
Ezeknél az anyáknál a tagadás olyan szintet ér el,
hogy a terhesség külső jelek, megnőtt has nélkül is lefolyhat.
Azt tudnia kell,
hogy a tagadás egy természetes védekező mechanizmusunk.
Emiatt nem gyötrődünk azon, hogy egy nap mi is meg fogunk halni.
Jól van.
Tegyük fel, hogy a tagadás miatt…
Gladys nem tudta, hogy terhes.
Miután megszülte a babát, miért nem adta örökbe?
Egy templomban névtelenül otthagyhatta volna.
Nem. Az neki nem volt opció.
Gladys Pereira félanalfabéta, enyhe agyfejlődési visszamaradottsággal.
Még ha félanalfabéta is, és agyfejlődési visszamaradottsága van,
nem jutott eszébe, hogy egy újszülött megfojtása helytelen?
Ismétlem…
egy olyan nőnél, aki nem tudja, hogy terhes,
egy váratlan szülés olyan sokkot okozhat,
hogy a gondolatai minden racionalitást és erkölcsöt nélkülözni fognak.
És itt.
És itt is, Arrieta asszony.
Megvagyunk?
Egyelőre ennyi.
Helyes.
Úgy értem…
Marcela megteheti…
hogy fellebbez?
Igen, de a DNS-minta nélkül kétlem, hogy megállna a vád.
RENDŐRSÉGI NYOMELEMZŐ LABORATÓRIUM
Mit kezdjek ezzel?
Amit szeretne. Már az öné. Javaslom, hogy semmisítse meg!
- Mikor engedik ki? - Már beadtam az indítványt.
Napok kérdése.
Köszönöm, uram!
Köszönöm!
Arrieta asszony!
Ez egy nagyon jó iskola.
- Biztosan nem kér kávét? - Nem, köszönöm.
Nagyon nehéz volt tanév közben bejuttatni, de megbeszéltem a dolgot az igazgatóval.
Őszintén, szerintem nem olyan jó ez az iskola.
Mindent figyelembe véve ez az iskola nagyon jó neki.
Ebben az iskolában minden fajta család van.
Sokkal változatosabb a csapat,
így könnyebb lesz elkerülni, hogy stigmatizálják.
Rendben?
Azok után, amit most át kell élnie, nem akarom, hogy bármi változás is érje.
Most egy olyan helyre van szüksége,
ahol szabadon érintkezhet a hozzá hasonlókkal.
- Igen. - Más kötelékeket is ki kell alakítania.
Új és egészséges kötelékeket. Ez egy csodás lehetőség.
Csodás lehetőség.
Nekem úgy tűnik…
nem segíteni próbál rajta, hanem megszabadulni tőle.
Nem, Alicia, ez nem igaz.
Mi… nagyon aggódunk érte.
Az egész tanári kar aggódik érte.
Célzott arra Gladys Pereirának, hogy még egy gyerek nem fér el?
Nem tudtam, hogy terhes.
Attól még éreztethette azt, hogy még egy gyermeket nem fogadna be.
Elnézést, engem okol a tettéért?
Amit tett, arra nincsenek szavak.
Megbocsáthatatlan.
Az állatok sem tesznek ilyet.
És engem akar érte felelőssé tenni?
Azok után, amit érte tettem?
Mikor először eljött hozzánk, beszélni is alig tudott.
Mi tanítottuk.
Mi neveltük a gyermekét.
Észre sem vette, hogy terhes.
Mikor elvittem a tesztre…
már a hetedik hónapban járt.
Bárki más kirúgta volna őt.
Én mindenben segítettem neki.
Felneveltem a gyermekét.
Elvittem gyermekorvoshoz,
bejuttattam egy jó óvodába, a szülői értekezletekre is én jártam.
Ő nem tudta, hogy viselkedjen mások társaságában.
És most azt mondja, én vagyok az oka…
a szörnyűséges tettének?
Istenem!
A sok borzalom után, amit a saját házamban át kellett élnem.
És a szégyen után, amit nekünk okozott.
Nem válaszolt a kérdésre, Arrieta asszony.
Sugallt…
mondott, vagy érzékeltetett olyat, hogy nincs elég hely önöknél
- még egy gyermeknek? - Nem.
A védelemnek nincs több kérdése, bíró úr!
Köszönjük, Arrieta asszony! Távozhat.
Köszönöm!
Mi lesz, ha ne lesz időnk főzni?
Későre jár,
nem lesz időnk rántott húst készíteni.
- Menjünk, Alicia néni! - Menjünk át a másik oldalra!
Mit csináljak?
Segíts megteríteni az asztalt!
Fogd erősen, mindkét kézzel!
Óvatosan!
- Alicia néni! - El ne ejtsd!
- Nem törtem össze. - Ugye milyen jó illata van a húsnak?
Enni akarok.
Tessék, Alicia néni!
Ügyes vagy, Santi.
Nálad jobb segítőm soha nem volt.
Ott van Pedro.
- Mi? - Pedro.
A baba.
Megjött az anyukája.
Az anyukája.
Jól van.
Még mindig szereted, ha etetnek.
Megnézhetem?
DANIEL: KÉSEK
- Mindjárt adom. - Alicia néni!
Santi!
- Kérek egyet. - Husit?
Ne azt! Azt leejtetted, Alicia néni.
Leejtettem az ételt.
Ezt felszeletelem és a tányérodra teszem.
- Szia! - Szia, anya!
Fiam!
- Örülök, hogy itt vagy. - Minden rendben?
- Bocs, hogy késtem. - Semmi baj.
Sütöttem rántott húst.
- Rántott húst? - Igen, megmelegítem.
Szuper.
Hogy vagy?
Jól, de kicsit éhes vagyok.
Szerencséd, hogy itt vagy.
Csatlakozol hozzám?
Jövök.
Jobb így, anya.
Apa nem értékelt.
Tekintsünk rá valami új kezdeteként, új lehetőségként!
Mindenki újrakezdheti.
Remélem.
Nem tudom, volt-e bármi köze Gladys dolgához.
Ez nagyon finom.
Jó rég ettem már ilyet…
igazi ételt.
- Kérsz kávét? - Igen. Az jólesne.
Beszéltem Chinóval.
- Emlékszel rá? - Persze.
Motorokat javít.
Ha kapnánk 20-30 ezret a házért, befektethetném.
Jó üzlet. Veszel egy roncs motort,
megjavítod, és eladod egy gyűjtőnek.
Az én motoros ismerőseimmel nagyon szakíthatnék belőle.
Chinónak is van érzéke hozzá, de én jobb vagyok. Sok a tapasztalatom.
És jót is tenne nekem.
Kérem, álljanak fel!
Leülhetnek.
Gladys Susana Pereira kisasszony,
joga van még egyszer felszólalni a bíróság előtt.
Szeretne mondani valamit?
Bíró úr, a védencem nem fog élni a….
Szeretne mondani valamit?
Igen.
Halljuk!
Nem tudom, mi lelt.
Ezt csak Isten tudja.
Az életem értelmetlen.
Reménytelen vagyok.
De Santi élete számít.
Jobb életet kell élnie nálam.
Tudom, nincs jogom bármit is kérni,
de szeretném, ha Alicia asszony vigyázna rá.
És élnézést is kérek Alicia asszonytól.
Sok szörnyűséget mondtak előtte.
Nagyon jó volt hozzám.
Mintha az anyám lenne.
És Santinak is.
Köszönöm!
Köszönjük, kisasszony!
Ez a bíróság nem dönthet abban a kérdésben,
hogy ki kapja a fia felügyeleti jogát,
de értesíteni fogjuk a családjogi bíróságot az ön által elmondottakról.
Következzen az ítélethirdetés!
Buenos Aires független város 20. számú Büntetőbírósága
esküdtszékének tagjai meghozták ítéletüket a 8975. számú ügyben,
a hozzátartozó sérelmére elkövetett emberöléssel vádolt
Gladys Susana Pereirával szemben, akinek személyi száma 391545343.
Argentin állampolgár, hajadon, általános iskolába nem járt,
cselédként dolgozik, a letartóztatás előtt a lakcíme Posadas utca 1550 volt,
jelenleg börtönben él.
A büntető törvénykönyvben foglaltaknak megfelelően
az esküdtszék meghozta döntését.
Az esküdtszék megállapítja, hogy Gladys Susana Pereira
a hozzátartozó sérelmére elkövetett emberölés vádjában bűnös,
a büntetés az enyhítő körülményekre tekintettel 18 év szabadságvesztés
és a perköltségek viselése.
Nyolcvanadik szakasz első bekezdés.
A teljes ítélet felolvasása folyó hó 29-én lesz, 10:00 órakor.
Aláírta: Mariano Ventimiglia bíró,
Fernando Ángel Mine és Patricia del Valle Morales…
TIZENHETEDIK SZÁMÚ ÁLTALÁNOS ISKOLA
Szia!
- Hogy ment? - Folyton az anyjáról kérdezett.
Tényleg? Gyere!
Jól van.
- Szia! - Szia!
Menjünk anyuhoz!
- Mit akarsz csinálni? - Anyut akarom.
Anyut?
- Jól van. - Menjünk anyuhoz!
Jól van.
Látni akarod anyut? Oké.
Mosolyogj egy kicsit!
Kész.
Tedd ide!
Aztán ezt?
Igen.
Két perc maradt!
Köszönöm, Alicia asszony! Köszönöm, hogy elhozta.
Mindent köszönök, amit érte tesz.
Tudod, hogy saját fiamként szeretem őt, Gladys.
Asszonyom…
annyi mindent tesz érte, hogy a maga fiának kellene lennie.
Ne mondj ilyet!
Nem tudtam, mit tegyek.
Azt mondta, ha szólok, megöli magát és Santit.
Aztán többé már úgysem járt haza.
Gladys, miről beszélsz?
Mikor az a pénz eltűnt…
a fia járt otthon.
Beengedtem.
Akkor ragadt meg engem.
Ezért kellene, hogy az öné legyen.
Tartozom ennyivel.
A baba az ön fiától volt.
Lejárt az idő! Indulás, Gladys!
Nagyon szeretlek, Santi. Fogadj szót Alicia asszonynak!
Szia, Santi!
Szia, anya!
Nyisd ki az ajtót!
Lassíts!
- Hozok másik játékot. - Ne szaladj, Santi!
Mi történt?
Santi, mi történt?
Hol vagy?
Mi a baj?
Jaj, butaság.
Jól vagy, Alicia néni?
Gyere!
Várj!
- Az Juncalba megy. - Rendben.
A költözés olyan macerás, nem?
Beszéltél Daniellel?
Nem.
Ne egyszerre vigyék azokat! Egyesével, üveg van bennük!
Mindenre oda kell figyelni.
BESZÉLGESSÜNK A FELVILÁGOSÍTÁSRÓL!
AMIT VELED TETTEK, AZT MINDANNYIUNKKAL TETTÉK.
KÉRJ SEGÍTSÉGET!
NE FÉLJ FELJELENTÉST TENNI!
ELÉG A NŐK ELLENI ERŐSZAKBÓL!
Fáradjon be!
Köszönöm!
Ha a büntetése felét letöltötte,
és jó a magaviselete, feltételesen szabadlábra helyezik.
- Tizennyolc év nem igazság. - Így van.
Nem lehet enyhítésért fellebbezni?
Dehogynem, fellebbezünk, mint mindig.
De Gladys vallomásán kívül nincs másunk. Az nem lesz elég.
Ha az segít, én is tanúskodom.
Már megtette, Arrieta asszony.
Hacsak nem tud valami újat mondani.
Perdöntő bizonyíték nélkül elutasítják a fellebbezést.
Nehéz ügy.
Nem lesz egyszerű.
Szia, Martin!
Szia, édesem!
Martin, menj be! Menj be, kicsim!
Mit keresel itt?
Ezt neked hoztam.
RENDŐRSÉGI NYOMELEMZŐ LABORATÓRIUM
Honnan szerezted?
Az nem számít.
Remélem, még fel tudod használni. Add oda a kerületi ügyésznek!
Ég veled!
- Szia! - Helló!
Szia!
Hogy vagy?
Szia, Alicia!
- Gladys Pereira tárgyalására? - Igen.
Erre tessék!
Köszönöm!
NEMZETI FELLEBBVITELI BÍRÓSÁG, BÜNTETŐTANÁCS, 7. SZÁMÚ TÁRGYALÓTEREM
Nézd, mit hoztam neked!
Tejet?
Igen, tejet, amibe mártogathatod
a szülinapi torta csokiját.
Mit csinálsz?
Nem szabad eltörni.
Nem szabad összetörni.
Mi olyan vicces?
Ezt viccesnek találod?
Még egyszer!
Ez az, tedd oda!
Erre!
Ez a hívás egy büntetés-végrehajtási intézetből érkezik, a hívó…
Daniel.
A hármas gombbal fogadhatja…
Melyik szám is az?
Ez?
- Ez az? - Nem, nem ez.
Szerintem a következő ház.
Lássuk csak!
- Ez az! - Igen!
Menjünk be, de…
Én akarok kopogni, Alicia néni.
- Kopogjunk! - Én akarok!
BOLDOG SZÜLETÉSNAPOT, MARTINCITO!
Nézzük, meghallottak-e! Igen!
- Helló! - Szia!
- Gyertek be!
Jól van.
Hadd csináljam én!
- Te akarod odaadni az ajándékot? - Igen.
Várj!
- Helló! - Helló!
Szia!
- Köszönöm! - Köszi a meghívást!
Szia!
Gyere, drágám!
- Ezt elvegyem? - Ja, a torta. Tényleg.
- Érezd magad otthon! - Jaj, Martin!
Óvatosan, drágám!
Ez a tied. Boldog szülinapot, édesem!
Jól van.
Várj csak! Majd én kiveszem.
Tessék!
Ügyesek voltatok, fiúk.
Boldog szülinapot, Martin!
Tetszik?
Neked?
Nézd, ide festhetsz is!
UTOLSÓ EREJÉVEL A VÉCÉHEZ MÁSZOTT,
ÉS OTT ÉLETET ADOTT A GYERMEKÉNEK.
AZT MONDJA, NAGYON ÖSSZE VOLT ZAVARODVA.
AZTÁN FÁZNI KEZDETT, MERT A CSELÉDFÜRDŐBE BEESETT A HÓ.
ALIG BÍRTA MEGTARTANI A GYERMEKET.
KÖNYÖRGÖK, NE ÍTÉLJEN EL MÁSOKAT,
MERT MINDEN ÉLŐLÉNYNEK SZÜKSÉGE VAN A TÖBBIEK SEGÍTSÉGÉRE.
KIVÉVE A GYERMEKGYILKOS MARIE FERRART. BERTOLT BRECHT (1898-1956)
A feliratot fordította: Szűcs Imre